Har du fått steinsprut eller skade på frontruten? God sikt er svært viktig for å kjøre sikkert. Som NAF-medlem får du gode fordeler hos Riis Bilglass ved reparasjon og skift av ruter. I tillegg får du rabatt på smarte behandlinger som lyktepolering og ripefolie.
Husk å oppgi at du er NAF-medlem ved timebestilling og ta med medlemskortet ditt for å få fordelene og rabattene.
Hver 15. bilist har opplevd farlig situasjoner på grunn av synet, viser en ny undersøkelse. Det er skremmende tall. Det er livsfarlig å kjøre bil uten godt syn.
Svekket syn i kombinasjon med høstmørket kan skape farlige trafikksituasjoner. 480 000 kvinnelige og mannlige bilister oppgir at de aldri har sjekket synet.
Av de som kjører bil har nærmere en kvart million bilførere opplevd farlige situasjoner som sjåfør på grunn av synet. Allikevel mener over 90 prosent av førerne at de ser godt nok.
– Undersøkelsen viser at en tredjedel ikke har sjekket synet på årevis og det er skremmende. Vi anbefaler voksne å sjekke synet jevnlig. Har du passert 40, bør du sjekke synet minst annethvert år, opplyser optiker Arne Aasrud hos Specsavers.
Forskrift om førerkort i Norge sier at synsstyrken må være minst 0,5 når begge øyne undersøkes samtidig. Dersom optisk korreksjon er nødvendig for å oppnå denne synsstyrken, plikter føreren å bruke slik korreksjon under kjøring.
Det vil si at kravet for å ha lov til å kjøre vanlig bil i Norge, er at du skal kunne lese et bilskilt på minimum 20 meters avstand.
Høstmørket med svarte og regnvåte veier, sjåfør med dårlig syn og fotgjenger uten refleks er livsfarlig.